પાલનપુરમાં બે અજાણ્યા શખ્સો દ્વારા એક યુવકની હત્યા કરવામાં આવતા સમગ્ર વિસ્તારમાં ચકચાર મચી જવા પામી છે. આ મામલે મૃતકના પરિવારજનોએ હોબાળો મચાવ્યો હતો. બનાવ અંગે જાણવા મળ્યાનુસાર પાલનપુરના એંગોલાનો રહેવાસી જગદીશ લેબોરેટરીમાં કામ કરી રહ્યાં હતો, જે સમયે બે અજાણ્યા શખ્સો ત્યાં આવી ચઢ્યા હતા અને ઘાતક હુમલો કર્યો હતો. ઇજાગ્રસ્તને સારવાર અર્થે હોસ્પિટલ લઇ જવામાં આવ્યો હતો, જ્યાં તેનું રસ્તામાં મોત નીપજ્યું હતું, પોલીસે ગુનો નોંધી તપાસ હાથ ધરી છે.